ข้อที่ 1)

**ปัจจุบันเราอยู่ในโลกยุคโลกาภิวัตน์ วัฒนธรรมได้กลายเป็นองค์ประกอบสำคัญในการส่งเสริม soft power ของประเทศ วัฒนธรรมไทยเป็นหนึ่งในวัฒนธรรมที่มีชีวิตชีวาและมีสีสันมากที่สุดในโลก มีประวัติศาสตร์อันยาวนานและมีเอกลักษณ์เฉพาะตัวที่สะท้อนถึงสังคมที่หลากหลายและซับซ้อนของประเทศ ในการจัดกิจกรรมเพื่อประชาสัมพันธ์และเผยแพร่วัฒนธรรมวัฒนธรรมไทยอย่างมีประสิทธิภาพ ขั้นตอนแรกคือ การกำหนดวัตถุประสงค์และกลุ่มเป้าหมายเช่น ให้การศึกษา หรือให้ความบันเทิง โดยกลุ่มเป้าหมายอาจเป็นคนในพื้นที่ ชาวต่างชาติ นักท่องเที่ยว นักเรียน นักศึกษา หรือผู้สนใจในวัฒนธรรมไทย การกำหนดวัตถุประสงค์และผู้ชมจะช่วยวางแผนกิจกรรมได้อย่างมีประสิทธิภาพ จากนั้นเราจำเป็นต้องเลือกกิจกรรมให้เหมาะสม เช่น เทศกาลวัฒนธรรม มหกรรมอาหาร นิทรรศการศิลปะ และการแสดงพื้นเมือง โดยการเลือกกิจกรรมที่เหมาะสมขึ้นอยู่กับวัตถุประสงค์และกลุ่มเป้าหมาย เช่น ถ้ามีวัตถุประสงค์เพื่อส่งเสริมอาหารไทยก็สามารถจัดเทศกาลอาหารได้ หากกลุ่มเป้าหมายเป็นนักเรียน นักศึกษา อาจจัดนิทรรศการวัฒนธรรมเพื่อให้ความรู้เกี่ยวกับวัฒนธรรมไทย และการจัดกิจกรรมนั้นจะประสบความสำเร็จได้ หากเราสามารถมอบประสบการณ์ที่น่าจดจำให้กับผู้เข้าร่วม เช่น การนำเสนอแนวคิดใหม่ ๆ ของวัฒนธรรมเช่นการผสมผสานระหว่างเครื่องดนตรีสากลกับเครื่องดนตรีไทย หรือการผสมผสานการแสดงไทยเข้ากับเทคโนโลยีสมัยเพื่อสร้างประสบการณ์ที่ไม่เหมือนใคร อาทิ การแสดงแสง สี เสียงประกอบสื่อผสม (light and sound) ที่มีเนื้อหา เทคนิค และวิธีการนำเสนอการดำเนินเรื่องราวแบบอิงประวัติศาสตร์ ประกอบการใช้แสงสีเสียงในการประกอบฉาก และอาจมีฉากหลังเป็นกำแพงเมือง กรุงเก่า หรือ สถานที่ทางประวัติศาสตร์ที่กำลังเล่าในเรื่องราว รวมถึงการให้ผู้ชมหรือผู้เข้าร่วมกิจกรรมได้ตั้งคำถามกับตัวเองดั่งเช่นที่มิวเซียมสยามได้จัดนิทรรศการและให้ผู้ชมตั้งคำถามว่า ไทยแท้คืออะไร เราอาจจะใช้ศิลปะไทยโบราณที่ไม่เป็นที่รู้จักมาเป็นตัวละครหลักเพื่อให้ผู้เข้าชมได้ตั้งคำถาม และการที่เราจะทำให้ผู้เข้าร่วมได้มีปฏิสัมพันธ์กับกิจกรรมมากที่สุดก็คงหนีไม่พ้นการให้ผู้เข้าร่วมได้ทดลองทำอะไรบางอย่าง เช่น การทดลองวาดภาพจิตรกรรม การทดลองทอผ้า หรือง่ายที่สุดคือการทดลองอาหารไทยประเภทต่างๆ และกิจกรรมแบบนี้จะไม่สามารถจัดขึ้นได้เลยหากไม่ได้รับความร่วมมือจากหน่วยงานที่เกี่ยวข้องกับวัฒนธรรมไทย ธุรกิจในท้องถิ่น หรือหน่วยงานของรัฐเพื่อจัดงานและกิจกรรมต่างๆประการสุดท้ายคือโปรโมตหรือประชาสัมพันธ์กิจกรรมเพื่อให้แน่ใจว่าสามารถเข้าถึงกลุ่มเป้าหมายของเราได้ โดยสามารถทำได้ผ่านการประชาสัมพันธ์บนโซเชียลมีเดียผ่านการโพสต์ข้อความ รูปภาพ หรือวิดีโอ การทำใบปลิวเชิญชวนเข้าร่วมกิจกรรม โปสเตอร์ตามสถานที่ต่างๆ เช่นห้างสรรพสินค้าหรือ สถานศึกษา และปากต่อปาก การส่งเสริมหรือประชาสัมพันธ์ควรเน้นไปที่การนำเสนอเอกลักษณ์ของวัฒนธรรมไทยที่จะจัดแสดง หรือจุดเด่นของกิจกรรมที่สามารถสร้างประสบการณ์ที่ไม่เหมือนใคร และเน้นประโยชน์ของการเข้าร่วมกิจกรรม**